# Vitajte

Posledná zmena: 14. apríla 2003

# OpenOffice.org 1.1 Beta2 README

Aktuálnu verziu tohto súboru v češtine nájdete na oo-cs.sourceforge.net/README.html

## Vážení užívatelia,

Tento súbor obsahuje dôležité informácie o kancelárskom balíku OpenOffice.org 1.0. Prečítajte si, prosím, tieto informácie skôr než začnete pracovať.

Komunita OpenOffice.org, ktorá je zodpovedná za vývoj tohto produktu, vás pozýva a víta do svojho stredu. Ako nový užívateľ sa môžete pozrieť na slovenské domovské stránky projektu na oo-sk.linux.sk. Prečítajte si tiež prosím informácie, ako sa zapojiť do projektu OpenOffice.org.

## Poznámky k inštalácii

Systémové požiadavky:

- Microsoft Windows 98, ME, NT (Service Pack 6 alebo novší), 2000 alebo XP
- Pentium kompatibilné PC
- 64 MB RAM
- 250 MB (verzia CJK: 300 MB) voľného miesta na disku
- Rozlíšenie 800x600 alebo vyššie, minimálne 256 farieb

Poznámka: Nezabudnite, že pre inštaláciu budete potrebovať práva správcu systému.Poznámka pre užívateľov Windows 98: Pokiaľ si počas inštalácie OpenOffice.org zvolíte inštaláciu Java, inštalační program vás požiada o reštart systému. Túto správu buď ignorujte, alebo po reštarte znovu spustite inštalačný program OpenOffice.org.

Problémy pri spúšťaní OpenOffice.org (napr. zamrznutie aplikácie) a problémy so zobrazovaním často spôsobuje ovládač grafickej karty. V prípade že takéto problémy nastanú, skúste aktualizovať ovládač grafickej karty alebo použiť ovládač operačného systému. Problémy so zobrazovaním 3D objektov je často možné vyiešiť vypnutím voľby "Používať OpenGL" v menu 'Nástroje - Voľby - Zobraziť - 3D pohľad'.

OpenOffice.org 1.1 môžete inštalovať paralelne so staršou verziou. Keď sa neskôr rozhodnete odinštalovať predchádzajúcu verziu OpenOffice.org, musíte spustiť inštalační program novšej verzie a zvoliť Opraviť. To zaistí, že bude novšia verzia správne zaregistrovaná do systému.Poznámka: kopírovanie a vkladanie cez schránku medzi OpenOffice.org 1.0 a OpenOffice.org 1.1 nemusí vo formáte OpenOffice.org fungovať. Pokiaľ k tomu dôjde, zvoľte 'Úpravy - Vložiť inak' a vyberte iný formát ako OpenOffice.org, alebo otvorte dokument priamo v OpenOffice.org 1.1.

Skontrolujte dostatok voľného miesta v adresári pre dočasné dáta a či máte práva pre čítanie, zapisovanie a spúšťanie. Pred začiatkom inštalácie skončte všetky ostatné programy.

## Sieťová inštalácia: chyba pri spúšťaní OpenOffice.org QuickStarter

Pokiaľ sa pri štarte systému objavia problémy s OpenOffice.org Quickstar (napr. neplatný odkaz), môže to byť spôsobené tým, že v momente spustenia sieťovej inštalácie nie je k dispozícii sieťový disk, na ktorom sa nachádza sieťová inštalácia.

Vo väčšine prípadov toto nastane v okamihu, keď sa sieťový disk pripája pomocou login skriptu, a zároveň sa pripája v tom istom momente ako skupina autostart, z ktorej sa spúšťa Quickstarter.

Pre odstránenie problémov je potrebné, aby sa sieťový disk pripájal pomocou sieťových služieb. Pokiaľ to nie je možné, musíte odstrániť Quickstarter zo skupiny autostart, alebo ho vypnúť celkom pri inštalácii pracovnej stanice. V prípade, že správca systému už Quickstarter vypol počas inštalácie, potom už nie je možné znovu ho aktivovať.

## Dôležité poznámky k sprístupneniu

Vzhľadom k problémom s Java(TM) Access Bridge musíte nastaviť jazyk systému na "Anglický (Spojené štáty)" alebo "(EN-us)". Iba pri tomto nastavení môžete používať programy, ako napr. ZoomText. (Poznámka: Program WindowsEyes nespolupracuje s OpenOffice.org, pretože nepodporuje Java Accessibility API.)Java(TM) Access Bridge nainštalovaný so staršími verziami nespolupracuje správne s bežnými Java aplikáciami.

## Ai Squared ZoomText 7.11

Pokiaľ chcete s OpenOffice.org 1.1 používať Ai Squared ZoomText, potrebujete verziu 7.11 alebo vyššiu. Dátum stiahnutia Ai Squared ZoomText musí byť 12. júna 2002 alebo novší, aby obsahoval všetky potrebné vlastnosti.

## Zmena písma pre užívateľské rozhranie

V OpenOffice.org môžete zmeniť písmo používané pre zobrazovanie na monitore a pre tlač. K tomu slúži funkcia náhrady písiem. Pre prístup k funkcii zvolte Nástroje - Voľby - OpenOffice.org - Náhrada písiem.

Pre zmenu písma užívateľského rozhrania stačí vymeniť východzie písmo "Andale Sans UI" za iné a nastaviť "vždy".

Bližšie informácie nájdete v Pomocníkovi OpenOffice.org.

## Klávesové skratky

V OpenOffice.org je možné použiť iba klávesové skratky, ktoré nepoužíva operačný systém. Pokiaľ klávesová skratka v OpenOffice.org nefunguje, tak ako je opísané v pomocníkovi, skontrolujte, či túto klávesovú skratku už nepoužíva operačný systém. Aby ste predišli týmto konfliktom, môžete zmeniť klávesy používané operačným systémom. Alebo môžete zmeniť takmer všetky klávesové skratky v OpenOffice.org. Bližšie informácie nájdete v pomocníkovi OpenOffice.org alebo v dokumentácii operačného systému.

## Problémy pri odosielaní dokumentov e-mailom z OpenOffice.org

Pri odosielaní dokumentov pomocou 'Súbor - Odoslať - Dokument e-mailom' alebo 'Dokument ako prílohu v PDF' sa môžu vyskytnúť problémy (program spadne alebo prestane reagovať). Spôsobuje to "Mapi" (Messaging Application Programming Interface) systému Windows, ktorý v niektorých verziách spôsobuje problémy. Bohužiaľ sa nepodarilo vysledovať problém k určitej verzii súboru. Bližšie informácie zistíte na http://www.microsoft.com a vyhľadaním "mapi dll" v Microsoft Knowledge Base.

## Používanie Info-ZIP

OpenOffice.org používa Info-ZIP pre vytváranie a rozbaľovanie inštalácie OpenOffice.org a tiež pre zabaľovanie a rozbaľovanie súborov v XML formáte. Info-ZIP súbory (ZIP, UnZip a ďalšie utility) sú voľne šíriteľné a je možné ich použiť v zdrojovom kóde ako spustiteľný program. Nájdete ich napr. na anonymnom FTP servery ftp://ftp.uu.net/pub/archiving/zip/*.

## Použité/upravené zdrojové kódy

Portions Copyright 1998, 1999 James Clark. Portions Copyright 1996, 1998 Netscape Communications Corporation.

## Ako sa zapojiť

OpenOffice.org komunita bude mať prospech z vašej aktívnej účasti na vývoji tohto významného Open Source projektu.

Ako užívateľ ste už významnou časťou vývoja a radi by sme vás podporili pri rozvíjaní ďalších aktivít týkajúcich sa OpenOffice.org. Pozrite sa, prosím, na užívateľské stránky na adrese: www.openoffice.org

## Registrácia

Venujte prosím chvíľku pri inštalácii pre registráciu produktu. Aj keď je registrácia dobrovoľná, doporučujeme vám sa zaregistrovať, pretože tieto informácie umožnia komunite vytvárať kvalitnejší software a cielene reflektovať potreby užívateľov. Pritom sú zachováné vaše práva na ochranu osobných údajov. Pokiaľ neuskutočníte registráciu už pri inštalácii, môžete tak uskutočniť aj neskôr na stránkach www.openoffice.org/welcome/registration-site.html

## Užívateľský dotazník

Na stránkach OpenOffice.org tiež nájdete Užívateľský dotazník, ktorý vám doporučujeme vyplniť. Výsledky dotazníku pomôžu OpenOffice.org vytvoriť si lepšiu predstavu o potrebách užívateľov ďalších verzií kancelárskeho balíka. Komunita OpenOffice.org sa zaväzuje zabezpečiť vaše osobné údaje.

## Oznamovanie chýb a problémov

Na internetových stránkach OpenOffice.org nájdete tiež mechanizmus pre oznamovanie, sledovania a riešenia chýb a problémov, ktorý sa nazýva IssueZilla. Vítame spätné reakcie od všetkých užívateľov. Oznamovanie problémov je jednou z najvýznamnejších možností, ktorými môžu užívatelia prispieť k ďalšiemu vylepšovaniu kancelárskeho balíka.

## Přihlásiť sa do konferencie

Môžete sa prihlásiť do e-mailové konferencie slovenských užívateľov OpenOffice.org. Adresa konferencie je users@sk.openoffice.org alebo sa môžete prihlásiť cez webové rozhranie na adrese http://sk.openoffice.org/servlets/ProjectMailingListList. Ďalej je tu uvedených niekoľko ďalších konferencií (anglicky), do ktorých sa môžete prihlásiť www.openoffice.org/mail_list.html

- Novinky: announce@openoffice.org *doporučené všetkým užívateľom* (nízka aktivita)
- Užívateľská podpora: users@openoffice.org *doporučené novým užívateľom* (stredná aktivita)
- Hlavné užívateľské fórum: discuss@openoffice.org *ľahká cesta k hlbokozmyselným diskusiám* (vysoká aktivita)
- Marketingové projekty: dev@marketing.openoffice.org *nielen vývoj* (vysoká aktivita)
- Vývojárska konferencia: dev@openoffice.org (stredna až vysoká aktivita)
- Groupware: groupware@whiteboard.openoffice.org (stredná aktivita)

## Pripojiť sa k projektom

Môžete sa stať výraznou posilou vývojárskeho teamu a to i v prípade, že máte len menšie skúsenosti s vývojom softwaru.

Na http://projects.openoffice.org/index.html nájdete projekty, ktoré sa vzťahujú od lokalizácie cez portovanie a groupware až po samotné programovanie samotného kancelárskeho balíka. A pokiaľ nie ste vývojári, tak môžete skúsiť projekty pre dokumentáciu alebo marketing, alebo napr. preklad do Slovenčiny na adrese http://sk.openoffice.org.

Môžete pomôcť tým, že sa pridáte k marketingovej komunikačnej a informačnej sieti na adrese: http://marketing.openoffice.org/contacts.html kde sa môžete zapojiť do komunikácie s tlačou, médiami, vládnymi agentúrami, konzultantmi, školami, skupinami užívateľov Linuxu a vývojármi vo svojej krajine.

## Užívateľská podpora

Podrobné informácie o kancelárskom balíku OpenOffice.org 1.1 môžete nájsť v archíve konferencie 'users@openoffice.org' (anglicky) na www.openoffice.org/mail_list.html alebo česky na http://cs.openoffice.org/servlets/SummarizeList?listName=users. Ďalšou možnosťou je poslať svoju otázku priamo do konferencie users@openoffice.org alebo users@cs.openoffice.org. Najprv je ale potrebné sa do konferencie prihlásiť.

Tiež môžete navštíviť často kladené otázky (FAQ) na domovských stránkach OpenOffice.org.

## Ako začať

Najlepšou cestou, ako začať, je prihlásiť sa do niektorej z konferencií (alebo do všetkých), chvíľu čítať a používať archív pre zoznámenie sa s najdôležitejšími témami konferencie. Potom už sa len e-mailom predstavíte a môžete sa do toho pustiť. Pokiaľ máte skúsenosti s Open Source projektami, potom sa pozrite do nášho zoznamu úloh (TODO) na adrese www.openoffice.org/dev_docs/todos.html, či nenájdete niečo, s čím môžete pomôcť.

Dúfame, že sa vám bude s OpenOffice.org 1.1 dobre pracovať a že sa k nám pripojíte online.

Komunita OpenOffice.org a autori slovenskej verzie